b'\n_START_ARTICLE_\nPrvi\xc4\x87 (Krk)\n_START_PARAGRAPH_\nPrvi\xc4\x87 je kamnit nenaseljen otok v Kvarnerskem zalivu, na severnem delu Jadrana, ki pripada Hrva\xc5\xa1ki_NEWLINE_Povr\xc5\xa1ina otoka, na katerem stoji svetilnik, je 12,75 km\xc2\xb2, dol\xc5\xbeina obale meri 23,118 km. Otok se razprostira v smeri severozahod - jugovzhod in le\xc5\xbei 1 km vzhodno od Krka, od katerega ga lo\xc4\x8dujejo Senjska vrata. Najvi\xc5\xa1ji vrh oto\xc4\x8dka je 356 mnm visoki Zakantun. Otok se najbolj pribli\xc5\xbea celini z rtom \xc5\xa0ilo, ki ga od kopnega deli 4 km \xc5\xa1irok Velebitski kanal. Na zahodni obali otoka v zalivu Dubac je manj\xc5\xa1e sidri\xc5\xa1\xc4\x8de, ki je naravno dobro zavarovano pred udari burje._NEWLINE_V bli\xc5\xbeini Prvi\xc4\x87a sta otoka Sveti Grgur (3 km proti jugozahodu) in Goli otok (3 km ju\xc5\xbeno) ter majhen oto\xc4\x8dek \xc5\xa0kolji\xc4\x87, ki le\xc5\xbei v Senjskih vratih pri rtu Stra\xc5\xbenica._NEWLINE_Iz pomorske karte je razvidno, da svetilnik, ki stoji na rtu Stra\xc5\xbeica ob Senjskih vratih oddaja svetlobni signal: B Bl 6s. Nazivni domet svetilnika je 9 milj.'